Nordjyllands Politi søger ejerne til en række smykker, som man mistænker stammer fra indbrud.

SE ALLE BILLEDERNE I GALLERIET OVENFOR. KLIK PÅ NÆSTE FOR AT KOMME VIDERE. Kender du Ninna, der blev viet den 7. november 1997? Eller måske Susanna der sagde "ja" juleaftensdag 1999? Hvis ja, så giv lige Nordjyllands Politi et praj. De har beslaglagt to vielsesringe med navnene Ninna og Susanna indgraveret. Derudover har de beslaglagt yderligere 10 forskellige smykker, som man formoder stammer fra indbrud. Politiet vil af hensyn til efterforskningen ikke fortæller hvor eller hvornår smykkerne er blevet beslaglagt, men de formoder at smykkerne stammer fra indbrud i Nordjylland eller i Midt- og Vestjylland. Genkender du et eller flere af smykkerne, så kontakt politiassistent Karina Porsborg på telefon 72589824.